
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 19 

18 Ιανουάριου 1994 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης της έκτασης του Παρα- 

θεριστικού Οικοδομικού Συνεταιρισμού Δικηγόρων 

Αθήνας στο Δήμο ΚρανιδΙου (Ν. Αργολίδας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόιμη: 

1. Τις διατάξεις των άρθρων 7 και 42 (παρ. 1) του Ν. 
1337/1983 «Επέκταση των πολεοδομικών σχεδίων, οικι¬ 
στική ανάπτυξη και σχετικές ρυθμίσεις» (Α’ 33) όπως το 
άρθρο 7 συμπληρώθηκε με την παρ. 1 του άρθρου 12 του 
Ν. 1647/1986 «Οργανισμός Κτηματολογίου και Χαρτο¬ 
γραφήσεων Ελλάδας (ΟΚΧΕ) και άλλες σχετικές διατά¬ 
ξεις» (Α' 141). 

2. Τις διατάξεις του άρθρου 4 παρ. 9 του από 16.8.1985 
Π.Δ/τος «Πολεοδόμηση περιοχών δεύτερης κατοικίας 
μέσα στις Ζώνες Οικιστικού Ελέγχου (ΖΟΕ) και σχετικές 
ρυθμίσεις» (Δ' 416). 

3. Τις διατάξεις των άρθρων 17 (παρ. 2), 18 και 19 του 
Π.Δ/τος 93/1987 «Αναμόρφωση και ενοποίηση της νομο¬ 
θεσίας για τους οικοδομικούς συνεταιρισμούς, τρόπος ορ¬ 
γάνωσης, διοίκησης και λειτουργίας αυτών και πολεοδό¬ 
μηση εκτάσεων οικοδομικών συνεταιρισμών και οικοδομι¬ 
κών οργανισμών» (Α' 52), όπως το άρθρο 18 τροποποιή¬ 
θηκε με την παρ. 3 του άρθρου 1 του Π.Δ/τος 448/1991 
(Α' 165). 

4. Τις διατάξεις του άρθρου 3, του Ν.Δ/τος 17.7.1923 
«Περί σχεδίων πόλεων κ.λπ.», όπως μεταγενέστερα τρο¬ 
ποποιήθηκαν και συμπληρώθηκαν. 

5. Τ ις διατάξεις των άρθρων 6 (παρ. 1), 7,8,9 και 16 του 
Ν. 1577/1985 «Γενικός Οικοδομικός Κανονισμός» (Α' 
210) όπως τροποποιήθηκαν με το άρθρο 13 (παρ. 1,2,3) 
του Ν. 1647/1986 «Οργανισμός Κτηματολογίου και Χαρ¬ 
τογραφήσεων Ελλάδας (ΟΚΧΕ)» (Α’ 141) και το άρθρο 1 
(παρ. 3, 4) του Ν. 1772/1988 «Τροποποίηση διατάξεων 
του Ν. 1577/1985 «ΓΟΚ» και άλλες σχετικές διατάξεις» 
(Α’ 91). 

6. Τις διατάξεις της παρ. 1 (περ. ιδ) του άρθρου 23 του 
Ν. 1558/1985 «Κυβέρνηση και Κυβερνητικά Όργανα» (Α' 
137). 


7. Την 367/81/11.1.1989 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έρ¬ 
γων Χωροθέτηση και οικιστική καταλληλότητα της έκτα¬ 
σης του Οικοδομικού Συνεταιρισμού Δικηγόρων Αθήνας 
στη θέση ΒαθεΙα Λάκκα - Πόρτο Χέλι Ερμιονίδας του Δή¬ 
μου ΚρανιδΙου (Ν. ΑργολΙδος). 

8. Την υπ’ αριθ. 53586/6312/14.7.1988 απόφαση του 
Αναπληρωτή Υπουργού Περιβάλλοντος, Χωροταξίας και 
Δημοσίων Έργων «Έγκριση προδιαγραφών πολεοδόμη¬ 
σης εκτάσεων που ανήκουν σε οικοδομικούς συνεταιρι¬ 
σμούς και οικοδομικούς οργανισμούς» (Β' 534). 

9. Τα 4415/7797/17.7.1992 και 
3115/5316/26.5.1993 έγγραφα της Διεύθυνσης Χωρο¬ 
ταξίας. 

10. Το θεωρημένο από την Προΐσταμένη της Διεύθυν¬ 
σης Χωροταξίας Χάρτη του Νομού ΑργολΙδος. 

11. Την 4972/9.10.1991 συμβολαιογραφική πράξη πα¬ 
ραχώρησης και μεταβίβασης των κοινοχρήστων και κοινω¬ 
φελών χώρων της συμβολαιογράφου Αθηνών Βασιλικής 
Καρπούζου. 

12. Το 375/9.7.1993 πρακτικό του Οικοδομικού Συνε¬ 
ταιρισμού. 

13. Την 60/1990 γνωμοδότηση του Δημοτικού Συμβου¬ 
λίου ΚρανιδΙου. 

14. Την 45/συν. 17/θέμα 3/21.11.1990 γνωμοδότηση 
του Συμβουλίου Χωροταξίας Οικισμού και Περιβάλλοντος 
Ν. Αργολίδας. 

15. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α' 154) και το γεγονός ότι από τις κανονιστικές διατάξεις 
αυτού του διατάγματος δεν προκαλείται δαπάνη σε βάρος 
του κρατικού προϋπολογισμού και του οικείου Ο.Τ.Α. 

16. Τις 246/1992, 587/92 και 642/1993 γνωμοδοτή¬ 
σεις του Συμβουλίου της Επικράτειας με πρόταση του 
Υπουργού Περιβάλλοντος, Χωροταξίας και Δημοσίων Έρ¬ 
γων, αποφασίζουμε: 

Άρθρο 1 

Εγκρίνεται το πολεοδομικό σχέδιο της έκτασης ιδιοκτη¬ 
σίας του οικοδομικού Συνεταιρισμού Δικηγόρων Αθήνας 
που βρίσκεται στη θέση «Βαθειά Λάκα» του Δήμου Κρανι- 
δίου (Ν. Αργολίδας) με τον καθορισμό οικοδομήσιμων χώ¬ 
ρων, οδών, πεζοδρόμων, κοινοχρήστων χώρων, χώρων 
πλατείας, πρασίνου (Π), παιδικής χαράς, στάθμευσης αυ- 

τοκινήτων, χώρων με στοιχεία ΟΤΑ, ΟΤΒ, ΟΤΓ, ΟΤΔ, που 
παραχωρούνται στο Δήμο, χώρου δεξαμενής νερού με τον 
καθορισμό θέσης και διάταξης κτιρίου, χώρου βιολογικού 
καθαρισμού, υποσταθμού ΔΕΗ, χώρου λουτρικών εγκατα¬ 
στάσεων, πολιτιστικών εγκαταστάσεων, εμπορικών κατα¬ 
στημάτων και αθλητικών εγκαταστάσεων, όπως φαίνεται 
στα οκτώ (8) σχετικά χρωματισμένα πρωτότυπα διαγράμ¬ 
ματα σε κλίμακα 1:500 που θεωρήθηκαν από τον Προϊ¬ 
στάμενο της Διεύθυνσης Τοπογραφικών Εφαρμογών με 
την 87906/1993 πράξη του και που αντίτυπό του σε φω- 
τοσμίκρυνση δημοσιεύονται με το παρόν διάταγμα. 

Άρθρο 2 

Έγκρίνεται όπως διατυπώνεται στα επόμενα άρθρα ο 
πολεοδομικός κανονισμός της παραπάνω περιοχής της 
οποίας το πολεοδομικό σχέδιο έγκρίνεται με το άρθρο 1 
του παρόντος. 

Άρθρο 3 

1. Στους οικοδομήσιμους χώρους με στοιχείο Ο.Τ. 1 μέ¬ 
χρι Ο.Τ. 57, επιτρέπεται η χρήση κατοικίας. 

2. Στους οικοδομήσιμους χώρους με στοιχείο ΟΤ Α, ΟΤ 
Β, ΟΤ Γ, ΟΤ Δ, επιτρέπονται οι χρήσεις: 

- κατοικίας 

-κοινωνικών εξυπηρετήσεων όπως προσδιορίζονται 
από το άρθρο 10 του από 23.2.1987 Π. Δ/τος (Δ’ 168) 

Άρθρο 4 

Στο πρόσωπο των οικοπέδων οικοδομημένων ή μη επι¬ 
βάλλεται προκήπιο πλάτους 2, 4, 6 και 8 μέτρων. 

. Άρθρο 5 

Τα ελάχιστα όρια εμβαδού και προσώπου και οι λοιποί 
όροι και περιορισμοί δόμησης ορίζονται ως εξής: 

Α. Για τους οικοδομήσιμους χώρους με στοιχείο ΟΤ 1 
μέχρι ΟΤ 57 και ΟΤ Α, ΟΤ Β, ΟΤ Γ, ΟΤ Δ. 

1. α) Ελάχιστο πρόσωπο: δώδεκα (12) μέτρα, 
β) Ελάχιστο εμβαδόν: τριακόσια (300) τ. μέτρα. 

2. Μέγιστο ποσοστό κάλυψης των οικοπέδων: σαράντα 
τοις εκατό (40%) της επιφάνειας τους. 

3. Συντελεστής δόμησης: τέσσερα δέκατα (0,4). Στα 
ΟΤ 1 έως ΟΤ 57 επιτρεπόμενο μέγιστο εμβαδόν δομημέ¬ 
νης επιφάνειας ανά μερίδα εκατόν είκοσι (120) τ.μ. 

4. Μέγιστος αριθμός ορόφων των κτιρίων δύο (2) με μέ¬ 
γιστο επιτρεπόμενο ύψος αυτών οκτώμισυ (8,5) μέτρα συ- 
μπεριλαμβανομένης τυχόν κατασκευασθησομένης στέ¬ 
γης. 

Β. Για τους χώρους ειδικών χρήσεων που καθορίζονται 
στο άρθρο 1 του παρόντος διατάγματος οι όροι και περιο¬ 
ρισμοί δόμησης ορίζονται ως εξής: 

1. Η αρτιότητα καθορίζεται από το εμβαδόν των οικοδο¬ 


μικών τετραγώνων όπως φαίνονται στα σχετικά διαγράμ¬ 
ματα. 

2. Μέγιστο ποσοστό κάλυψης: εβδομήντα τοις εκατό 
(70%) της επιφάνειας τους. 

Για τον χώρο πολιτιστικών εγκαταστάσεων, εμπορικών 
καταστημάτων και αθλητικών εγκαταστάσεων καθορίζε¬ 
ται διάγραμμα άλυψης όπως φαίνεται στα ίδια διαγράμ¬ 
ματα. 

3. Συντελεστής δόμησης: έξι δέκα α (0,6). 

Για τον χώρο αθλητικών εγκαταστάσεων καθορίζεται 
συντελεστής δόμησης ένα δέκατο (0,1). 

4. Μέγιστο επιτρεπόμενο ύψος των ανεγερθησομένων 
κτιρίων πεντέμισυ (5,50) μ. εκτός: 

α) του κτιρίου δεξαμενής νερού με μέγιστο επιτρεπό¬ 
μενο ύψος δώδεκα (12) μ. και 

β) του κτιρίου εμπορικών κατασημάτων με μέγιστο επι¬ 
τρεπόμενο ύψος οκτώμισυ (8,50) μ. 

5. Στο χώρο λουτρικών εγκαταστάσεων επιτρέπονται 
μόνον οι μη μόνιμες εγκαταστάσεις που έχουν σχέση με 
τις λειτουργίες αναψυχής και τα θαλάσσια σπορ (π.χ. κιό¬ 
σκια, εγκαταστάσεις ενοικίασης ιστιοσανίδων και κανώ, 
εγκαταστάσεις εξυπηρέτησης λουσμένων, κ.λπ.). 

Γ. Επιπλέον των ανωτέρω υπό στοιχεία Α και Β ισχύουν 
και τα εξής: 

1. Απαγορεύεται η κατασκευή κτιρίων επί υποστηλωμά- 
των (ΡΙΙ.ΟΤΙ8). 

2. Για κάθε οικοδομική εργασία απαιτείται η προηγου- 
μένη έγκριση της σχετικής μελέτης από την ΕΠΑΕ. 

Άρθρο 6 

Τμήματα της συνολικής έκτασης του παραπάνω Οικο¬ 
δομικού Συνεταιρισμού, όπως φαίνονται στα σχετικά δια¬ 
γράμματα με μαύρη διακεκομμένη και εστιγμένη γραμμή 
και την ένδειξη ΕΣ 01 μέχρι ΕΣ10 παραμένουν εκτός σχε¬ 
δίου με χρήση πρασίνου. 

Άρθρο 7 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 3 Δεκεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΟΡΟΤΑΞΙΛΙ ΚΑΙ ΔΗΜΟΣΙΟΝ ΕΡΓΟΝ 

ΚΩΣΤΑΣ ΛΑΛΙΩΤΗΣ 



Ο V» (φπηίΝ* «V οΑ 


ΕΦΗΜΕΡΙΕ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΤΕΤΑΡΤΟ) 

